cyanic-selkie/wikianc huggingface dataset:
ახალი მსოფლიო წესრიგი (შეთქმულების თეორია)
„New Age“
ამერიკელი მწერალი, მერილინ ფერგიუსონი, თავის წიგნში „The Aquarian Conspiracy“ (1980), ნიუ-ეიჯს განიხილავს, როგორც ცრუ-რელიგიას, რომელიც ქრისტიანობას „ახალი მსოფლიო წესრიგით“ ჩაანაცვლებს. სკეპტიკოსების თვლიან, რომ ტერმინი „მოძრაობა ნიუ ეიჯი“ არასწორია და კონსპიროლოგები მას იყენებენ ნებისმიერი ახალი რელიგიური მოძრაობის მიმართ, რომელიც არ არის ფუნდამენტალისტურ-ქრისტიანული. მათი აზრით, ყველაფერს, რაც არ არის ქრისტიანული, კონსპიროლოგები ყოველთვის ჯიუტად მიიჩნევენ ანტიქრისტიანულად.
პარადოქსია, რომ 2000 წლიდან დაწყებული, დღემდე, „ახალი მსოფლიო წესრიგის“ პროპაგანდას ახორციელებენ სწორედ „New Age“-ის ოკულტისტები, რომლებიც მიმართავენ სტიგმატიზირებულ ცოდნას — ალტერნატიული მედიცინა, ასტროლოგია, კვანტური ფსიქოლოგია, სპირიტუალიზმი და თეოსოფია. კონსპიროლოგები ამტკიცებენ, რომ გლობალისტები, რომლებიც „ახალი მსოფლიო წესრიგის“ სასარგებლოდ მოქმედებენ, ბოროტად იყენებენ ოკულტიზმს — მაგალითად, 2012 წლის 21 დეკემბერი „ახალი მსოფლიო წესრიგის“ დამყარების თარიღად იყო შერჩეული, რითაც ბოროტად გამოიყენებოდა ბოლო დროს ფართოდ გავრცელებული 2012 წლის „ფენომენი“.
„მეოთხე რაიხი“
კონსპიროლოგები ხშირად იყენებ ტერმინს „მეოთხე რაიხი“, როგორც „ახალი მსოფლიო წესრიგის“ სინონიმს, რითაც ხაზს უსვამენ იმ გარემოებას, რომ მსოფლიო ხელისუფლების იდეოლოგია გერმანული „მესამე რაიხის“ მსგავსი იქნება. ამასთან, ზოგიერთი კოსპიროლოგი იყენებს ამერიკელი ჟურნალისტის, ედვინ ბლეკის (ავტორი წიგნისა „Nazi Nexus“) კვლევების შედეგებს, კერძოდ, ზოგიერთი ამერიკული კორპორაცია და საქველმოქმედო ფონდი, რომელთა მონაწილეობამაც სერიოზული როლი ითამაშა მესამე რაიხის ბრძოლისუნარიანობაში, დღესდღეობით მონაწილეობენ შეთქმულებაში, რომლის მიზანია „მეოთხე რაიხის“ აღორძინება. ამერიკელი მწერალი და ჟურნალისტი ჯიმ მარსი თვლის, რომ ზოგიერთმა ყოფილმა ნაცისტმა, რომლებიც გადაურჩნენ ნაცისტური გერმანიის იმპერიის დაცემას და მიიღეს თავშესაფარი ისეთი ორგანიზაციებისაგან, როგორებიცაა ODESSA და Die Spinne, ჯერ კიდევ მეორე მსოფლიო ომიდან მოყოლებული, ფარულად მუშაობდნენ, რათა ნაციზმის ცალკეული პრინციპები (მილიტარიზმი, იმპერიალიზმი, მოქალაქეთა მასობრივი კონტროლი, კორპორატივიზმი) ფართოდ გაევრცელებინათ მსოფლიოს კულტურულ, პოლიტიკურ და ეკონომიკურ ცხოვრებაში.
უცხოპლანეტელთა შემოჭრა
აღნიშნულ თეორიებში განვითარებულია მოსაზრება იმის შესახებ, რომ უცხოპლანეტელები ჩვენს შორის უკვე მრავალი საუკუნის განმავლობაში არსებობდნენ, მაგრამ ხელისუფლება საზოგადოებას უმალავს მათ ფარულ შემოჭრას და დამკვიდრებას ჩვენს პლანეტაზე. იმპერიალიზმითა და სახეობრივი დისკრიმინაციით მოტივირებული უცხოპლანეტელები დღემდე ფარულად მანიპულირებენ განვითარებებითა და პროგრესული ცვლილებებით ადამიანთა შორის, რათა უფრო ეფექტურად გააკონტროლონ და გამოიყენონ ადამიანისეული რესურსები. ზოგიერთი თეორიის თანახმად, უცხოპლანეტელთა ნაწილმა მიიღო ადამიანთა ფორმა, რათა მარტივად შერწყმოდნენ საზოგადოებას და გაეკონტროლებინათ წამყვანი პოზიციები მსოფლიო სახელმწიფოების ხელისუფალთა რიგებში, კორპორაციებში, რელიგიურ გაერთიანებებში, საბოლოო მიზანს კი წარმოადგენს პლანეტის სრული კონტროლი. მითური ფარული ორგანიზაცია, სახელწოდებით „Majestic 12“ ხშირად წარმოდგენილია, როგორც ფარული ხელისუფლება, რომელიც თანამშრომლობს უცხო ცივილიზაციებთან, ასევე ხელს უწყობს ადამიანთა მოტაცებებს, სანაცვლოდ კი იღებს დახმარებას სამხედრო დანიშნულების მქონე „მფრინავი თეფშების“ განვითარებასა და გამოცდაში (ტესტირების პროცედურა ხორციელდება „ზონა 51“-ში), რათა აშშ-ის სამხედრო ძალებმა სრულ დომინანტურ პოზიციას მიაღწიონ.
სკეპტიკოსები, რომლებიც მხარს უჭერენ ფსიქოსოციალურ ჰიპოთეზას ამოუცნობი მფრინავი ობიექტების შესახებ, თვლიან, რომ „ახალი მსოფლიო წესრიგისა“ და „ამოუცნობი მფრინავი ობიექტის“ კონსპირაციული თეორიების მსგავსება არა მარტო ბოლო დროს ფართოდ გავრცელებული ხელისუფლებისადმი უნდობლობისა და უცხოპლანეტელთა შესახებ არსებული თეორიების პოპულარობის, არამედ მემარჯვენეთა და უფოლოგისტთა გაერთიანების შედეგია. ბარკუნი აღნიშნავს, რომ თუ კონსპიროლოგების აზრით, დედამიწის გაკონტროლებას აპირებენ უცხოპლანეტელები, გამოდის რომ „ტრადიციული განტევების ვაცის“ (მასონები, ილუმინატები, ებრაელები და ა.შ) როლი ამ შეთქმულებაში კნინდება ან სრულიად გამოირიცხება.
„Brave New World“
(„Brave New World“ — რადიკალურად შეცვლილი სამყარო, არსებობა, რომელშიც ტექნოლოგიურ პროგრესს გააჩნია როგორც დადებითი, ისე უარყოფითი შედეგები.)
ანტიმეცნიერებისა და ნეო-ლუდიზმის მომხრე კონსპიროლოგები თავიანთ თეორიებში ყურადღებას ამახვილებენ ტექნოლოგიურ განვითარებებზე. ისინი თვლიან, რომ მოდერნიზმით შეპყრობილი ძალაუფლების გლობალური ელიტა ტრანსჰუმანიზმის მეშვეობით ცდილობს განავითაროს და შემდეგ გამოიყენოს კაცობრიობის ტექნოლოგიური პროგრესი, რათა ჩამოყალიბდეს, როგორც „პოსტ ადამიანთა მმართველი კლასი“. თეორიებში აღწერილ მომავალში მოვლენები იმდენად დიდი ტემპებით განვითარდება, რომ ჩვეულებრივი ადამიანები ვერ შეძლებენ წინასწარ განჭვრიტონ, ან საერთოდ შეიმეცნონ მათ ირგვლივ მიმდინარე ცვლილებების არსი. კონსპიროლოგები შიშობენ, რომ ამ ყველაფრის შედეგი იქნება „დიდებული ახალი მსოფლიოს“ გამოცხადება, როგორც დისტოპია, სადაც „ჩვეულებრივ ადამიანთა“ კლასი გადაშენდება.
ამერიკელი სოციოლოგი ჯეიმზ ჰაგსი თვლის, რომ ამერიკის შეერთებული შტატების დამაარსებელთაგან მრავალი გავლენიანი წევრი კატეგორიულად ეწინააღმდეგებოდა ადამიანთა „გაუმჯობესებას“ ტექნოლოგიური მიღწევებით, ამის მაგალითია ჯორჯ ბუშის (უმცროსი) მიერ დაარსებული „პრეზიდენტის ბიოეთიკის საბჭო“ (The President's Council on Bioethics), რომელმაც საერთაშორისო შეთანხმებით აკრძალა ადამიანთა კლონირება და გენეტიკური მანიპულაცია. ის ასევე ამტკიცებს, რომ კონსპიროლოგები ვერ აფასებენ, თუ რეალურად რამდენად შეზღუდულია ტრანსჰუმანური მოძრაობა.
გრადუალიზმი
ჩვეულებრივ, კონსპიროლოგები თვლიან, რომ „ახალი მსოფლიო წესრიგის“ დამყარება მოხდება გრადუალისტური გზის გამოყენებით — ეტაპობრივად და აუჩქარებლად, ეს ყველაფერი კი ჩვენს თვალწინ ხდება: ყოველი მათგანი კი საბოლოო მიზნის მხოლოდ ეტაპს წარმოადგენს.
ამერიკელ მემარჯვენე პოპულისტებს შორის გავრცელებული კონსპირაციული თეორიის თანახმად, „ახალი მსოფლიო წესრიგის“ ჩამოყალიბებისაკენ მიმართული შემდეგი ეტაპი იქნება „ჩრდილოეთ ამერიკის კავშირის“ (რომლის წევრებიც იქნებიან ამერიკის შეერთებული შტატები, კანადა და მექსიკა) დაარსება და მისი ვალუტის შემოღება, რომელსაც უკვე მოიხსენიებენ, როგორც „Amero“. თეორიაში ასევე განვითარებულია მოსაზრება იმის შესახებ, რომ საზოგადოებისათვის უცნობი ინტერნაციონალური ელიტა მიზნად ისახავს შეცვალოს აშშ-ის ხელისუფლება ტრანსნაციონალური ხელისუფლებით, ამიტომაც კონსპიროლოგებს სწამთ, რომ კანადას, აშშ-სა და მექსიკას შორის საზღვარი ფარულად იშლება გლობალისტების მიერ, რომელთა საბოლოო მიზანია ჩრდილოეთ ამერიკული სახელმწიფოების ნაციონალური ხელისუფლების ჩანაცვლება ევროპის კავშირის მსგავსი პოლიტიკური კავშირითა და ბიუროკრატიით.
სკეპტიკოსების მტკიცებით, ჩრდილოეთ ამერიკული კავშირი არსებობს მხოლოდ წინადადების სახით, რომელსაც შეიძლება წავაწყდეთ აკადემიკური თუ პოლიტიკური შინაარსის სტატიებში და რომელიც ერთი შეხედვით იდეალურია, მაგრამ სინამდვილეში არარეალისტურად უდგება სოციალურ, ეკონომიკურ და პოლიტიკურ პრობლემებს. აღნიშნულ სტატიათა დიდი ნაწილი დავიწყებას მიეცა, მაგრამ გარკვეული ნაწილი მაინც მოექცა კონსპიროლოგთა ყურადღების ქვეშ და შესაბამისად, ხელი შეუწყო უსაფუძვლო ქსენოფობიის გაღვივებას.
2008 წლის გლობალური ფინანსური კრიზისის შედეგად, 2009 წლის მარტში ჩინეთმა და რუსეთის ფედერაციამ სასწრაფოდ დაიწყეს ახალი საერთაშორისო სარეზერვო ვალუტის განხილვა და გაეროს ვაჭრობისა და განვითარების კონფერენციამ შესთავაზა საერთაშორისო სავალუტო ფონდის სესხის სპეციალური უფლებების მნიშვნელოვნად გაფართოება. კონსპიროლოგები შიშობენ, რომ აღნიშნული წინადადება რეალურად ემსახურება ერთიანი მსოფლიო ვალუტის შექმნას „ახალი მსოფლიო წესრიგისათვის“.
პოლიტოლოგები მსჯელობენ, რომ ვინაიდან ნაციონალური ხელისუფალნი და ინსტიტუტები რეალურად არაეფექტურნი არიან კონკრეტული სახელმწიფოების ფარგლებს გარეთ არსებული გლობალური პრობლემების წინააღმდეგ, უხლოეს ათწელეულში რეგიონალიზმი გახდება მთავარი ძალა, რომელიც გულისხმობს ძალაუფლების „კონცენტრირებას“ გარკვეულ რეგიონალურ ცენტრებში: დასავლეთი ევროპა მოექცევა ბრიუსელში, დასავლეთი ნახევარსფერო მოექცევა ვაშინგტონში, აღმოსავლეთი აზია მოექცევა პეკინში, აღმოსავლეთი ევროპა მოექცევა მოსკოვში, შანხაის თანამშრომლობის ორგანიზაცია და დიდი ოცეული კი დროთა განმავლობაში ევროკავშირის მსგავსად უფრო გავლენიან ორგანიზაციებად ჩამოყალიბდებიან. ამ შემთხვევაში იბადება კითხვა, თუ როგორ მოახდენენ ურთიერთზემოქმედებას აღნიშნული რეგიონალური ცენტრები.
Coup d'état (პუტჩი)
ამერიკელი მემარჯვენე პოპულისტი კონსპიროლოგები თვლიან, რომ „ახალი მსოფლიო წესრიგის“ დამყარება მოხდება ფარული ჯგუფის მიერ ინსცენირებული პუტჩის მეშვეობით, რის შედეგადაც მსოფლიოს ქვეყნები დაექვემდებარებიან ტოტალიტარულ მსოფლიო ხელისუფლებას, რომელსაც გააკონტროლებს გაერთიანებული ერების ორგანიზაცია. ამ სამხედრო გადატრიალების შემდეგ შეჩერდება კონსტიტუციის მოქმედება, გამოცხადდება საომარი მდგომარეობა, სამხედრო მაღალჩინოსნები კი დაინიშნებიან სახელმწიფოს მეთაურებად.
თეორეტიკოსები შიშობენ, რომ მოხდება იარაღის ტარების საყოველთაო აკრძალვა, რაც განმტკიცდება კანონმდებლობით, ასევე საგანგებო მდგომარეობის სააგენტოების (როგორიცაა „F.E.M.A“ — Federal Emergency Management Agency) ლტოლვილთა ბანაკები გამოყენებულ იქნება, როგორც საკონცენტრაციო ბანაკები, სადაც სავარაუდო „დისიდენტებს“ მოათავსებენ, რადგან არასათანადო ძალისხმევის გამო ისინი უბრალოდ ვერ შეძლებენ ერთმანეთისაგან გაარჩიონ „ახალი მსოფლიო წესრიგის“ დადგომის რეალური საფრთხეები და უბრალო, პაციფისტი „დისიდენტები“.
2000 წლის დადგომამდე, ზოგიერთი სურვივალისტი უსაფუძვლოდ იმედოვნებდა, რომ აღნიშნულ პროცესს მოქმედებაში მოიყვანდა იმ დროისათვის ნაწინასწარმეტყველები საზოგადოებრივი კოლაფსი. კონსპიროლოგებს მტკიცედ სწამთ, რომ 11 სექტემბრის ტერორისტული აქტის (რომელიც მათი შეხედულებით ინსცენირებული იყო აშშ-ის სადაზვერვო სამსახურების მიერ, რათა შეერთებული შტატების ხელისუფლებას „ხელები გახსნოდა“ შიდასახელმწიფოებრივი პოლიტიკური რეპრესიებისა და ახლო აღმოსავლეთში საომარი ოპერაციების განხორციელებისათვის) შემდეგ, კიდევ ერთი, უფრო კატასტროფული ტერორისტული აქტის განხორციელება გამოიწვევს სახელმწიფოებრივი უსაფრთხოების შესახებ პრეზიდენტის დირექტივის (ე.წ „Executive Directive 51“) გამოცემას, რომელიც მიმართული იქნება აშშ-ის პოლიციურ სახელმწიფოდ გადაქცევის პროცესის დასრულებისაკენ. „პუტჩის თეორიისადმი“ სკეპტიკურად განწყობილი პირები თვლიან, რომ მოსალოდნელი სამხედრო გადატრიალების, გაეროს სამხედრო ძალების მიერ ოკუპაციის უსაფუძვლო შიში განპირობებულია „აპოკალიფსური მილენარიზმით“, რომლის თანახმადაც, იდეალიზირებული საზოგადოების (მაგალითად, კონსტიტუციური სახელმწიფო, ჯეფერსონისეული დემოკრატია, „ქრისტიანული ნაცია“, „თეთრი ნაცია“) ჩამოყალიბებას აფერხებს გლობალისტთა და ლიბერალ-ჰუმანისტთა მიერ მოწყობილი შეთქმულებები.
მასობრივი მეთვალყურეობა
კონსპიროლოგების დიდი ნაწილი მიიჩნევს, რომ ახალი მსოფლიო წესრიგის დამყარება ხორციელდება მასობრივი მეთვალყურეობისა და კონტროლის, საქონელზე სპეციალური შტრიხ-კოდის, ე.წ „Universal Product Code“-ის დაწესების, და ბოლო დროს მეტად გავრცელებული RFID-ტეგირებისა თუ ადამიანთა სხეულში მიკროჩიპების იმპლანტირების მეშვეობით. მინიატიურა|მარჯვნივ|ანტი-რადიოსიხშირული იდენტიფიკაციის (RFID) კამპანიის ლოგო თეორეტიკოსთა მტკიცებით, ხელისუფლება და კორპორაციები ცდილობენ რადიოსიხშირულ იდენტიფიკაციის (RFID — Radio-frequency identification) მეშვეობით თითოეული მოქალაქის ნაბიჯის გაკონტროლებას, როგორც ეს აღწერილია ჯორჯ ორუელის ცნობილ ნაწარმოებში „1984“. ქრისტიანი კონსპიროლოგები თვლიან, რომ ჩიპების იმპლემენტაცია უნდა შეჩერდეს, რადგან მათი მტკიცებით, თანამედროვე მონაცემთა ბაზის, კომუნიკაციების ტექნოლოგიებისა და ინდენტიფიცირების სისტემის შერწყმამ შესაძლებელი გახადა ბიომეტრიული ნიშნის შექმნა, რაც მათი აზრით ძალიან ჰგავს იოანეს გამოცხადებაში (ბიბლიის ბოლო თავი) ნახსენებ „მხეცის ბეჭედს“. მინიატიურა|მარცხნივ| „ყოვლის მხედველი თვალი“ Information Awareness Office-ის ლოგოზე 2002 წლის იანვარში დაწინაურებული კვლევის პროექტების სააგენტომ (DARPA — Defense Advanced Research Projects Agency) დააარსა ე.წ „IAO“ (Information Awareness Office), რითაც გააერთიანა „DARPA“-ის რამდენიმე პროექტი, რომლებიც მიმართულნი არიან ინფორმაციული ტექნოლოგიების გამოყენებისაკენ, რათა დაცულ იქნას ეროვნული უსაფრთხოება. მასობრივი კრიტიკისა და ნეგატიური დამოკიდებულების გამო, 2003 წელს აშშ-ის კონგრესმა შეწყვიტა მისი დაფინანსება. მასობრივი კრიტიკის საფუძველი იყო თავად ორგანიზაციის ლოგოზე გამოსახული პირამიდა 13 საფეხურით, მის თავზე არსებული „ყოვლის მხედველი თვალი“, რომელიც დედამიწას დაჰყურებს და ლათინური ფრაზა — „Scientia Est Potentia“ (ცოდნა ძალაა). ყოველივე აღნიშნულმა კონსპიროლოგთა ეჭვები კიდევ უფრო გაამძაფრა — თვალი და პირამიდა მასონთა სიმბოლოებად მიიჩნევა, შესაბამისად ივარაუდება, რომ XIII საუკუნის ფარული საზოგადოებები კვლავაც არსებობენ და „ახალი მსოფლიო წესრიგის“ დამყარებისაკენ ისწრაფვიან.
ოკულტიზმი
შეთქმულების თეორიის ქრისტიან კონსპიროლოგებს სჯერათ, რომ არსებობს უძველესი ოკულტური შეთქმულება, დაწყებული გნოსტიციზმით და შემდგომ უკვდავყოფილი მისი მემკვიდრეებით — კაბალისტები, კათარისტები, ტამპლიერები, ჰერმეტისტები, როზენკროიცერები, თავისუფალი მასონები და ილუმინატები — ისინი ცდილობენ დაამხონ ქრისტიანობის ფუძემდებლური იდეები, მის ნაცვლად შემოიღონ ერთიანი მსოფლიო რელიგია და დაამყარონ „ახალი მსოფლიო წესრიგი“, რომელშიც კაცობრიობა ეთაყვანება ანტიქრისტეს. უფრო ფართოდ რომ ითქვას, ისინი ვარაუდობენ, რომ გლობალისტები, რომლებიც ცდილობენ მსოფლიო ბატონობის შექმნას, ოკულტური გზებით იმართებიან დემონების, დაცემული ანგელოზებისა და ლუციფერის მიერ. მათ სჯერათ, რომ ზემოაღნიშნული შეთქმულები იყენებენ ოკულტურ მეცნიერებებს (ნუმეროლოგია), სიმბოლოებს, რიტუალებს, რათა დაამყარონ მსოფლიო ბატონობა.
მაგალითისათვის, 1979 წელს, აშშ-ის შტატ ჯორჯიაში, უცნობი ქველმოქმედის ინიციატივით აიგო გიგანტური გრანიტის მეგალითები, რომლებიც გამოიყენებოდა როგორც საათი, კომპასი და კალენდარი. ამ მონუმენტზე აღბეჭდილია სხვადასხვა ენაზე შესრულებული 10 “მითითება“, რომლებითაც სავარაუდოდ უნდა იხელმძღვანელონ ბოლო ჟამს გადარჩენილმა ადამიანებმა, რათა შექმნან უფრო განათლებული და მტკიცე ცივილიზაცია. მონუმენტზე მოცემულია შემდეგი მითითებები:
კონსპიროლოგთა ნაწილი მიიჩნევს, რომ მათ საქმე აქვთ ახალ, ანტიქრისტიანულ „ათ მცნებასთან“. თუმცა უნდა აღინიშნოს, რომ მონუმენტი რამდენიმე საუკუნეა არსებობს, ამიტომ გამორიცხული არ არის, ავტორის განზრახვა დღეს მოსახლეობამ არასწორად მიიღოს და მის შესახებ მცდარი წარმოდგენა შეექმნას.
დემოგრაფიული კონტროლი
კონსპიროლოგები თვლიან, რომ მსოფლიო ბატონობა ასევე დამყარდება მოსახლეობის შობადობის კონტროლით, რათა უფრო მარტივად განახორციელონ ადამიანთა მოქმედებებზე მეთვალყურეობა. მოსახლეობის რაოდენობის ზრდის შეჩერება ძირითადად ხორციელდება სექსუალური ჯანმრთელობისა და ოჯახის დაგეგმარების პროგრამების მეშვეობით — ისინი მოუწოდებენ მოსახლეობას აბსტინენციის, კონტრაცეფციისა და აბორტისაკენ, ან განზრახ, პირდაპირ ამცირებენ მოსახლეობას გენოციდის მეშვეობით, უსარგებლო ომებით, ეპიდემიებით, ვირუსებით, ვაქცინებით, ბუნებრივი კატაკლიზმებით, რომლებსაც რეალურად განგებ იწვევენ HAARP-ის (High Frequency Active Auroral Research Program) მეშვეობით და ა.შ. სკეპტიკოსების აზრით, მოსახლეობის რაოდენობის ზრდის კონტროლის შიში შეიმჩნეოდა ჯერ კიდევ 1940-1950-იან წლებში, ე.წ „მეორე წითელი საფრთხის“ (კომუნიზმი) დროს, როდესაც მემარჯვენე ფრთის წარმომადგენლები რუტინულად ეწინააღმდეგებოდნენ საზოგადოებრივი ჯანდაცვის პროგრამებს, წყლის ფტორირებას, მასობრივ ვაქცინაციას, რითაც ამტკიცებდნენ, რომ ისინი იყვნენ იმ სისტემის ნაწილი, რომელიც ცდილობდა კომუნისტური რეჟიმის დამყარებას აშშ-ში. მათ შეხედულებებზე სერიოზული ზეგავლენა მოახდინა ოპოზიციამ იმ უმნიშვნელოვანესი სოციალური და პოლიტიკური მოვლენემისადმი, რომლებიც მოხდა უკანასკნელი წლების განმავლობაში: ინტერნაციონალიზმის, განსაკუთრებით კი გაერთიანებული ერების ორგანიზაციისა და მისი პროგრამების ზრდა; სოციალური კეთილდღეობის უზრუნველყოფა, კერძოდ, „რუზველტის ახალი კურსის“ მეშვეობით შექმნილი სხვადასხვა პროგრამები; სახელმწიფოს მიერ აშშ-ის სოციალურ სტრუქტურებს შორის უთანასწორობის აღმოფხვრა.
მინიატიურა|მარჯვნივ|მხატვრის თვალით დანახული ფსიქოლოგიური მანიპულაცია, ე.წ „brainwashing“
გონების კონტროლი
კრიტიკოსთა ნაწილი სახელმწიფოს, კორპორაციებსა და მასობრივ მედიას ადანაშაულებს მომეტებულ სოციალურ კონტროლში, ისინი შიშობენ რომ „ახალი მსოფლიო წესრიგის“ დამყარება მოხდება გონების კონტროლის გზით — არსებობს ფართო სპექტრი ისეთი საშუალებებისა, რომელთაც შეუძლიათ ადამიანთა მიერ თავიანთი ფიქრების, მოქმედებების, ემოციებისა და გადაწყვეტილებების კონტროლის მოშლა. ასეთ საშუალებებად მიიჩნევა: პროექტი „MK Ultra“; პროექტი „Monarch“; ფსიქოლოგიური ოპერაციები, როგორიცაა წყლის ფტორირება, სუბლიმაციური რეკლამები, მიკროტალღური სმენითი ეფექტი ("Silent Sound Spread Spectrum") და ამ ეფექტის გამომწვევი იარაღი „MEDUSA“; პარაფსიქოლოგიური ოპერაციები („Stargate Project“) მასებზე ზემოქმედებისათვის.
სკეპტიკოსტა მტკიცებით, გონების კონტროლის, მოსახლეობის რაოდენობის ზრდისა და შობადობის კონტროლის, ოკულტიზმის, მასობრივი მეთვალყურეობის, „დიდი ბიზნესის“, მსოფლიო ხელისუფლების და გლობალიზაციის აკვიატებული შიში კონსპიროლოგთა მხრიდან განპირობებულია 2 ფაქტორის ერთდროული არსებობით: 1) მოჭარბებული ინდივიდუალიზმი და 2) ძალაუფლების ნაკლებობა. პირველი ფაქტორი ეხება ისეთ ადამიანებს, რომლებიც ზრუნავენ პირად უფლებაზე, გააკეთონ საკუთარი არჩევანი და სურვილისამებრ, პირად ცხოვრებაში ჩარევისა და ფართო სისტემებისადმი (როგორიცაა სახელმწიფო) ვალდებულებებისაგან თავისუფლად წარმართონ თავიანთი ცხოვრება, მაგრამ ერთ პიროვნებაში ამ ფაქტორისა და საკუთარი უძლურების შეგრძნების გაერთიანება იწვევს მუდმივ ღელვას პირადი ავტონომიურობის დაკარგვის გამო. როდესაც ადამიანები გრძნობენ, რომ მათ არ შეუძლიათ თავიანთ დამოუკიდებლობის „დემონსტრირება“, ისინი განიცდიან კრიზისს და თვლიან, რომ უფრო დიდმა ძალებმა მოახდინეს მათი თავისუფლების უზურპაცია.
სავარაუდო შეთქმულები
საზოგადოების დიდ ნაწილს სჯერა, რომ მსოფლიოს კულისებიდან მართავს შეთქმულთა გავლენიანი ელიტა (კრიპტოკრატია) — მცირე საიდუმლო ჯგუფი, რომელიც მიზნად ისახავს შეცვალოს მმართველობის არსებული სისტემები და ყოველი სახელმწიფო დაუქვემდებაროს მსოფლიო ხელისუფლებას. წარსულში შეთქმულებად მოიხსენიებდნენ კომუნისტებს, რომელთაც სურდათ მსოფლიო კომუნიზმის დამყარება, თუმცა 1991 წელს საბჭოთა კავშირის დაშლამ აღნიშნულ თეორიას ბოლო მოუღო. ამის შემდეგ კონსპიროლოგებმა ყურადღება გადაიტანეს გაერთიანებული ერების ორგანიზაციაზე, როგორც „ახალი მსოფლიო წესრიგის“ მთავარ მამოძრავებელ ძალაზე. მინიატიურა|მარჯვნივ|[[ჯონ როკფელერის, როგორც ნავთობისა და სარკინიგზო მაგისტრალების „იმპერატორის“ სატირული კარიკატურა (1901 წელი)]] პოლიტოლოგი დევიდ როტკოფი, საკუთარ წიგნში („Superclass: The Global Power Elite and the World They Are Making“ — (2008)) ამტკიცებს, რომ მსოფლიოს 7 მილიარდიან მოსახლეობას აკონტროლებს ფარული ელიტა, რომლის წევრთა რაოდენობა 6000-ს არ აღემატება. XX საუკუნემდე მსოფლიოს ყველაზე გავლენიან სახელმწიფოთა მმართველებმა ინტერნაციონალური მოძრაობების ორგანიზატორთა (როკფელერებისა და როტშილდების გვარი) და ხელმძღვანელთა (კათოლიკური ეკლესია და რომის პაპი) თანადგომით ჩამოაყალიბეს გლობალური ელიტა. როტკოფის თანახმად, XXI საუკუნის დასაწყისში მოხდა საერთაშორისო ვაჭრობის, მოგზაურობის, კომუნიკაციების გაფართოება, ცალკეული სახელმწიფოების ძალაუფლების შესუსტება; გლობალური ბიზნესის, ფინანსური თუ თავდაცვითი ინდუსტრიის ლიდერებმა არა მხოლოდ დააწინაურეს გლობალური ელიტა, არამედ თავისუფლად შეაღწიეს სახელმწიფოთა ხელისუფლების “მაღალ ეშელონებში“. მისი მტკიცებით, გლობალური ელიტის ზეგავლენა ნაციონალურ პოლიტიკაზე საკმაოდ კონსტრუქციულია, თუმცა ყოველთვის პირად ინტერესზეა გათვლილი.
კონსპიროლოგები თვლიან, რომ „უმაღლესი კლასის“ ოჯახებმა დააფუძნეს და დააფინანსეს ისეთ საზოგადოებები, როგორებიცაა: ბილდერბერგის კლუბი, ბოჰემური კლუბი, რომის კლუბი, საერთაშორისო ურთიერთობათა საბჭო, თავის ქალა და ძვლები, სამმხრივი კომისია და სხვა მსგავსი გაერთიანებები, რომლებიც ილუმინატების იდეოლოგიის გამგრძელებლებად მიიჩნევიან და შეთქმულების მეშვეობით ცდილობენ დაამყარონ ტოტალიტარული მსოფლიო წესრიგი, რომელსაც გააკონტროლებს გაერთიანებული ერების ორგანიზაცია და საერთაშორისო ანგარიშსწორებათა ბანკი, რისთვისაც გამოყენებულ იქნება მოსახლეობის მასობრივი მეთვალყურეობა, სახელმწიფოებრივი ტერორიზმი, მასობრივი საინფორმაციის საშუალებების კონტროლი. ყოველისმომცველი პროპაგანდით ჩამოაყალიბდება კულისებიდან მართული „მსოფლიო ლიდერის“ კულტი, რომელიც მოუწოდებს საერთაშორისო საზოგადოებას, ჩამოაყალიბონ მსოფლიო ხელისუფლება, როგორც კაცობრიობის ისტორიის პროგრესის კულმინაცია.
მარქსისტები არ ეთანხმებიან მემარჯვენე პოპულისტი კონსპიროლოგების მოსაზრებებს, ამასთან, მიაჩნიათ, რომ გლობალური ელიტა მიზნად ისახავს ჩამოაყალიბოს პლუტოკრატია, სადაც იბატონებს ნეოლიბერალიზმი და ნეოკონსერვატიზმი, სათავე დაედება გლობალურ კაპიტალიზმს, რათა მაქსიმალურად იქნას დაცული ტრანსნაციონალური კორპორაციების ინტერესები.
ამერიკელი ლინგვისტი, პოლიტოლოგი და ფილოსოფოსი ნოამ ჩომსკი (ავტორი წიგნისა „World Orders Old and New“) „ახალ მსოფლიო წესრიგს“ ხშირად ადარებს ცივი ომის შემდგომ პერიოდს, როდესაც ბრძანებებს გასცემდა „ახალი მსოფლიო“. ნატოს მიერ (მონაწილეობა მიიღო აშშ-მ, დიდმა ბრიტანეთმა, კანადამ, ბელგიამ, საფრანგეთმა, გერმანიამ, იტალიამ, ესპანეთმა, თურქეთმა, დანიამ, ნორვეგიამ, პორტუგალიამ, ნიდერლანდებმა) სერბეთის (ყოფილი იუგოსლავია) დაბომბვას ჩომსკი შემდეგნაირად გამოეხმაურა:
კრიტიკა
სკეპტიკოსები „ახალი მსოფლიო წესრიგის“ თეორიის მომხრეებს ბრალს სდებენ მცდარი დასკვნების ფართოდ გავრცელებაში, თითქოს კაცობრიობის ისტორიაში მომხდარი მნიშვნელოვანი მოვლენები უთუოდ ავისმომასწავებელია. კონსპირაციზმი — ეს არის მსოფლმხედველობა, სადაც ისტორიულ მოვლენათა გამოაშკარავებაში ცენტრალური ადგილი უკავიათ შეთქმულების თეორიებს და არა სოციალურ თუ ეკონომიკურ ძალებს.
ამერიკელი პროფესორი, ფსიქოლოგი და სოციოლოგი, ჯორჯ უილიამ დომჰოფი, შეისწავლა რა „ძალაუფლების თეორია“, 2005 წელს საკუთარ წიგნში „There Are No Conspiracies“ წერს:
საერთაშორისო ურთიერთობათა ჟურნალ „Diplomatic Courier“-ის რედაქტორი მარკ პეტრიჯი 2008 წლის სტატიაში „One World Government: Conspiracy Theory or Inevitable Future?“ წერს:
მარქსისტები უარყოფენ შეთქმულების თეორიებს, განსაკუთრებით კი „ახალი მსოფლიო წესრიგის“ თეორიას, რადგან ის ქმნის „ცრუ შეგნებას“, მათი მტკიცებით:
ამერიკელი პროფესორი, რიჩარდ ჰაგსი თავის სტატიაში „Revelation, Revolutions, and the Tyrannical New World Order“ წერს: მინიატიურა|მარჯვნივ|დევიდ აიკი — ბრიტანელი მწერალი
„ქრისტიან პატრიოტთა მოძრაობის“ მიმართ დევიდ აიკმა განაცხადა:
სქოლიო
კატეგორია:თეორიები კატეგორია:საიდუმლო ორგანიზაციები კატეგორია:რელიგიური ფილოსოფია და დოქტრინა კატეგორია:ოკულტიზმი კატეგორია:გნოსტიციზმი
ფეხტროპიანი მოლუსკები
ფეხტროპიანი მოლუსკები (Pterotracheoidea) — ზღვებში თავისუფლადმცურავი მუცელფეხიანების ჯგუფი წინალაყუჩიანი მოლუსკების ქვეკლასისა. მათი სხეულის სიგრძე 10 სმ (იშვიათად 50 სმ) აღწევს. უმრავლესობას ნიჟარა გადაგვარებული აქვს. მუცლის მხარეზე ფეხი გადაქცეულია ტროპისმაგვარ ფარფლად (აქედანაა სახელწოდება). მტაცებლებია, გავრცელებულია ტროპიკული და სუბტროპკული ზონის ზღვებსა და ოკეანეებში.
ლიტერატურა
კატეგორია:მოლუსკები
უილიამ ჯილბერტ გრეისი
უილიამ ჯილბერტ გრეისი (დ. 18 ივლისი, 1848 — გ. 23 ოქტომბერი, 1915)  — ინგლისელი მოყვარული კრიკეტის მოთამაშე. აღიარებულია ყველა დროის საუკეთესო მოთამაშედ. უბადლო სპორტსმენი და წარმოსადეგი გარეგნობის მქონე გრეისი ვიქტორიანული ინგლისის სიამაყე იყო. უილიამ გრეისს უდიდესი წვლილი მიუძღვის კრიკეტის, როგორც სპორტის სახეობის, მთელი მსოფლიოს მასშტაბით პოპულარიზაციაში.
გრეისი პირველ ადგილზე მუდამ კრიკეტს აყენებდა. პირად ცხოვრებას სპორტისთვის ხელი არ უნდა შეეშალა. 1893 წელს იგი დაოჯახდა და თაფლობის თვე ავსტრალიაში გაატარა, რადგან იქ ტურნირი იმართებოდა.
გრეისი განათლებით ექიმი იყო, თუმცა მის ძირითად საქმინაობად მაინც კრიკეტი დარჩა. მან პირველი სერიოზული მატჩი 16 წლისამ ითამაშა და 60 წლამდე ამ სპორტისთვის თავი არ დაუნებებია. ამ ხნის განმავლობაში გრეისმა თამაშის ყველა ასპექტში ახალი სტანდარტები დაამკვიდრა. იგი შეუდარებელი მომგერიებელი იყო, თუმცა მიმწოდებლისა და მოედნის მოთამაშის როლშიც არანაკლებ კარგად გამოდიოდა.
თავისი სპორტული კარიერის განმავლობაში გრეისმა 54 896 ქულა მოიპოვა (მათ შორის, 126-ჯერ — ასეულები), აიღო 2 876 კარი და ხელით გააჩერა 877 ბურთი. 1871 წლის სეზონზე იგი თითო თამაშში საშუალოდ 78,25 ბურთს იგერიებდა, რაც ორჯერ აღემატებოდა ინგლისის მეორე საუკეთესო მოთამაშის შედეგს, ხოლო 1876 წლის სეზონში თავის გუნდს 344,177 და 318 ქულა მოუტანა პირველი ლიგის მატჩების ზედიზედ სამ ინინგში. გრეისი გლოსტერშირის საგრაფოს ნაკრების კაპიტანი იყო და ქვეყნის ჩემპიონატში არაერთხელ მოიპოვა განმარჯვება საკუთარ გუნდთან ერთად. მან 13-ჯერ ითამაშა ინგლისის ნაკრების კაპიტნად ავსტრალიის წინააღმდეგ.
რესურსები ინტერნეტში
კატეგორია:დაბადებული 18 ივლისი კატეგორია:დაბადებული 1848 კატეგორია:გარდაცვლილი   23 ოქტომბერი კატეგორია:გარდაცვლილი 1915
The Pretty Things
The Pretty Things — ინგლისური როკ-ენ-როლ ჯგუფი ლონდონიდან. ჩამოყალიბდა 1963 წელს. ჯგუფის სახელწოდება მომდინარეობს ბო დიდლის 1955 წლის სიმღერისგან „Pretty Thing“. კოლექტივის კომერციულად ყველაზე წარმატებული პერიოდი იყო 1960-იანების შუა პერიოდი, თუმცა იგი დღემდე არსებობს.
სქოლიო
კატეგორია:ინგლისური როკ-ჯგუფები კატეგორია:1963 წელს ჩამოყალიბებული ჯგუფები კატეგორია:პროტოპანკ-ჯგუფები კატეგორია:Harvest Records-ის შემსრულებლები კატეგორია:Warner Bros. Records-ის მუსიკოსები კატეგორია:Swan Song Records-ის მუსიკოსები
ქართული ოცნება (კოალიცია)
კოალიცია ქართული ოცნება  — 2011–2016 წლებში საქართველოში არსებული პოლიტიკური კოალიცია. სხვადასხვა პერიოდში კოალიციაში შედიოდა შემდეგი პარტიები: ქართული ოცნება — დემოკრატიული საქართველო, საქართველოს რესპუბლიკური პარტია, ეროვნული ფორუმი, საქართველოს კონსერვატიული პარტია, მრეწველობა გადაარჩენს საქართველოს და თავისუფალი დემოკრატები.
ისტორია
კოალიცია ქართული ოცნება ჩამოყალიბდა 2011 წელს. კოალიცია შეიქმნა პრეზიდენტ მიხეილ სააკაშვილისა და ნაციონალური მოძრაობის პოლიტიკის წინააღმდეგ. ბიძინა ივანიშვილის პოლიტიკაში მოსვლასთან დაკავშირებით.
კოალიცია „ქართული ოცნება“ ოთხმა პოლიტიკურმა პარტიამ დააფუძნა. ესენი იყვნენ ბიძინა ივანიშვილის პარტია „ქართული ოცნება — დემოკრატიული საქართველო“, ირაკლი ალასანიას „ჩვენი საქართველო - თავისუფალი დემოკრატები“, დავით უსუფაშვილის „საქართველოს რესპუბლიკური პარტია“ და კახა შარტავას „ეროვნული ფორუმი“. მოგვიანებით კოალიაციას შეუერთდნენ კონსერვატორები (ზვიად ძიძიგური) და მრეწველები (ზურაბ ტყემალაძე).
კოალიცია ერთ სუბიექტად მონაწილეობდა 2012 წლის საპარლამენტო არჩევნებში, სადაც დაამარცხა მმართველი ერთიანი ნაციონალური მოძრაობა. კოალიციამ მიიღო ხმათა 55% პროპორციული სიით და 41 მანდატი მაჟორიტარულ ოლქებში. სულ 77 მანდატით კოალიციამ მოიპოვა უმრავლესობა საქართველოს პარლამენტში და დააკომპლექტა საქართველოს მთავრობა. 2013 წლის საპრეზიდენტო არჩევნებში კოალიციამ წარადგინა განათლების მინისტრი გიორგი მარგველაშვილი. მარგველაშვილმა ხმათა 62%-ით გაიმარჯვა.
შემადგენლობა
კოალიცია აერთიანებდა ექვს პარტიას:
სქოლიო
კატეგორია:საქართველოს პოლიტიკური პარტიები
ფილომედუზა
ფილომედუზა (Phyllomedusa) — უკუდო ამფიბიების გვარი ვასაკასებრთა ოჯახისა. მათი სხეულის სიგრძე 6 სმ აღწევს, ზედა მხარე მწვანეა, გვერდები და კიდურები — ნარინჯისფერი, წითელი ან იისფერი. აქვს სატაცი თათები. გვარში 30 სახეობაა. გავრცელებულია ცენტრალურ და სამხრეთ ამერიკაში. გვხვდება კოსტა-რიკიდან სამხრეთით არგენტინამდე. ბინადრობენ მაღალი ხეების ვარჯში. წყალში არ ჩადიან გამრავლების დროსაც კი.
ლიტერატურა
კატეგორია:ვასაკასებრნი
პორირუა
პორირუა (Porirua) — ქალაქი ახალ ზელანდიაში, ჩრდილოეთ კუნძულზე. მდებარეობს უელინგტონის რეგიონში. ქალაქის მოსახლეობა 2013 წლის აღწერის მონაცემებით შეადგენს 51 717 კაცს. 2020 წლის ივნისისთვის ქალაქში 59 600 ადამიანი ცხოვრობს.
დემოგრაფია
პორირუას მოსახლეობა 2018 წლის აღწერით 56 559 ადამიანს შეადგენდა, რაც 2013 წლის მაჩვენებელს 4 842 ადამიანით (9,4%) აღემატება. ამავე პერიოდში ქალაქში ცხოვრობდა 17 838 კომლი, ხოლო სქესობრივი განაწილებით 27 585 კაცი და 28 974 ქალი.
ეთნიკური შემადგენლობის მიხედვით ქალაქის მოსახლეობის 61.9% ევროპელი / პაკეჰაა, 22.3% მაორი, 26.3% წყნარი ოკეანის კუნძულებზე მცხოვრები ხალხი, 8.7% აზიელი და 2.6% სხვა.
საზღვარგარეთ დაბადებული ადამიანების პროცენტული მაჩვენებელი 24,5%-ია.
რელიგიური შემადგენლობის მიხედვით მოსახლეობის 43.8% არაა რელიგიური, 43.5% ქრისტიანია, ხოლო 6.2% სხვა რელიგიის მიმდევარი.
ცრვენა ზვეზდა (საფეხბურთო კლუბი)
საფეხბურთო კლუბი ცრვენა ზვეზდა (Фудбалски клуб Црвена звезда Београд / Fudbalski klub Crvena zvezda Beograd) — სერბეთის საფეხბურთო კლუბი ქალაქ ბელგრადიდან, დაარსდა 1945 წელს. გამოდის სერბეთის უმაღლეს საფეხბურთო ჩემპიონატში.
პორირუა
განათლება
ახალი ზელანდიის სამეფო პოლიციის კოლეჯი, სადაც ქვეყნის ყველა პოლიციელი გადის 19 კვირიან ტრენინგს პაკაკოუჰაიში, პორირუას გარეუბანში მდებარეობს.
ცრვენა ზვეზდა (საფეხბურთო კლუბი)
რესურსები ინტერნეტში
კატეგორია:სერბეთის საფეხბურთო კლუბები
პორირუა
განათლება
აოტეას ლაგუნის მიმდებარედ აოტეას კოლეჯია, რომელიც ქალაქის ჩრდილოეთ ნაწილებთან ყველაზე ახლოს მდებარეობს.
სხვა კოლეჯებს შორისაა: მანას კოლეჯი და ეპისკოპოს ვიარდის კოლეჯი. უმაღლესი განათლების მისაღებად პორირუაში არის უიტირეიას პოლიტექნიკუმი, რომელსაც კამპუსები ქალაქის ცენტრის ჩრდილოეთით აქვს.
ხელოვნება და კულტურა
ადგილობრივი კულტურის, ისტორიისა და ხელოვნების ნიმუშების ხილვა პატაკას ხელოვნებისა და კულტურის მუზეუმშია შესაძლებელი, რომელიც საჯარო ბიბლიოთეკის გვერდით მდებარეობს.
და ქალაქები
• ბლექთაუნი
• ნიშიო
მეგობარი ქალაქები
• ბამიანი
• იანგჟოუ
გალერეა
ცენტრი|მინი|872x872პქ|ქალაქის პანორამული ხედი
სქოლიო
კატეგორია:ახალი ზელანდიის ქალაქები
ზაქარია ხერხეულიძე
ზაქარია სიმონის ძე ხერხეულიძე (ხერხეულიდზევი; დ. 1797 — გ. 2 აპრილი, 1856, სიმფეროპოლი) — რუსეთის იმპერიის არმიის გენერალ-მაიორი (1841).
წარმომავლობით თავად ხერხეულიძეების რუსეთში დამკვიდრებული შტოდან. სამხედრო სამსახურში იყო 1817 წლის აგვისტოდან. 1823 წელს შტაბს-კაპიტნის ჩინით დაინიშნა ოდესაში ნოვოროსიის გენერალ-გუბერნატორის და ბესარაბიის მეფისნაცვლის, გენერალ-ლეიტენანტ მიხეილ ვორონცოვის ადიუტანტად. მონაწილეობდა რუსეთ-ოსმალეთის ომში (1828-1829). 1828 წლის ნოემბერში მიიღო პოლკოვნიკის წოდება და გადაიყვანეს ეგრეთა 1-ლ პოლკში. ომის დამთავრებიდან მალევე ზაქარია ხერხეულიძე გადავიდა სამოქალაქო სამსახურში. 1834 წელს მან მიიღო სახელმწიფო მრჩევლის ჩინი, ერთი წლის შემდეგ კი — ნამდვილი სახელმწიფო მრჩევლის ჩინი. 1833 წლის იანვრიდან 1850 წლის იანვრამდე მსახურობდა ქერჩ-იენიკალეს ქალაქითავად. მის მოღვაწეობას უკავშირდება ქერჩში არაერთი სამშენებლო და საზოგადოებრივი პროექტის განხორციელება. 1850 წლის იანვრიდან აპრილამდე იყო მინსკის სამხედრო და სამოქალაქო გუბერნატორი, 1850 იანვრიდან 1852 წლის ივნისამდე — სმოლენსკის სამხედრო და სამოქალაქო გუბერნატორი. ყირიმის ომის დროს იმყოფებოდა სამხრეთის არმიის მთავარსარდლის, გენერალ მ. დ. გორჩაკოვის განკარგულებაში, კურირებდა ჰოსპიტლებს. გარდაიცვალა ტიფით.
თავად ზაქარია ხერხეულიძეს სხვა დანარჩენ ჯილდოებთან ერთად მიღებული ჰქონდა ორდენები:
ლიტერატურა
კატეგორია:დაბადებული 1797 კატეგორია:გარდაცვლილი 2 აპრილი კატეგორია:გარდაცვლილი 1856 კატეგორია:რუსეთის იმპერიის გენერალ-მაიორები კატეგორია:წმინდა ვლადიმერის IV ხარისხის ორდენის კავალრები კატეგორია:წმინდა ანას II ხარისხის ორდენის კავალრები კატეგორია:წმინდა ვლადიმერის III ხარისხის ორდენის კავალრები კატეგორია:წმინდა სტანისლავის I ხარისხის ორდენის კავალრები კატეგორია:წმინდა გიორგის IV ხარისხის ორდენის კავალრები კატეგორია:ოქროს იარაღი „მამაცობისთვის“-ის კავალრები ზაქარია
ფეხფოთოლა
ლიტერატურა
კატეგორია:პოდოფილუმისებრნი
მეფისტოფელი
მინი|მეფისტოფელი [[ვიტენბერგის თავზე. ეჟენ დელაკრუას ლითოგრაფია]] მეფისტოფელი (mephistopheles – ძველი გერმანული ლეგენდის მიხედვით: ბოროტი სული, დემონი (გამოყვანილია გოეთეს „ფაუსტსა“ და ბევრ სხვა ნაწარმოებში; ცნობილია აგრეთვე როგორც მეფისტო) — პერსონაჟი, რომელიც განასახიერებს ბოროტების პრინციპს. პირველად გვხვდება ხალხურ წიგნში დოქტორ ფაუსტუსის შესახებ (1587); მეფისტოფელი ზოგან ეშმაკად გვევლინება, ზოგან – ეშმაკის ხელქვეით ბოროტ სულად. მეფისტოფელს მსოფლიო პოპულარობა მოუპოვა და მარადიულ ზოგად ტიპად აქცია გოეთეს ფაუსტმა.
გარეგნულად მეფისტოფელს მკვეთრად გამოყოფილი იერი აქვს, რის გამოც არსებობს გამონათქვამი: „მეფისტოფელური გარეგნობა“, „მეფისტოფელური პროფილი“ და ა.შ. დამახასიათებელია მკვეთრი კონტური, წაწვეტილი ცხვირი, ღაწვი და სხვა.
ნემატოდების სახეობამ — Halicephalobus mephisto სახელწოდება მეფისტოფელიდან გამომდინარე მიიღო.
სქოლიო
კატეგორია:გერმანული ფოლკლორი კატეგორია:ფაუსტი კატეგორია:ტრიქსტერი
ჰონე ჰეკე
მინი|ჰონე ჰეკე ცოლთან ერთად, 1845 წელი ჰონე ვირემუ ჰეკე პოკაი (დ. 1807 — გ. 7 აგვისტო, 1850) — მაორი რანგატირა (ბელადი) და მეომარი ჩრდილოეთი ახალი ზელანდიიდან (ნგაპუჰის ივიდან — მაორების ტერიტორიული ერთეული), რომელიც იყო ჰონგი ჰიკას ძმისწული. ჰონე ჰეკე ითვლება ფლაგშტოკის ომის მთავარ მოთავედ.
ლიტერატურა
კატეგორია:მაორი კატეგორია:დაბადებული 1807 კატეგორია:გარდაცვლილი 7 აგვისტო კატეგორია:გარდაცვლილი 1850
რაფიელ დანიბეგაშვილი
რაფიელ იოსების ძე დანიბეგაშვილი (დ. 1778, თბილისი, — გ. 1830-იანი წლები) — XVIII-XIX საუკუნეების ქართველი მოგზაური.
დანიბეგაშვილი ტრადიციულ ვაჭარ-მოგზაურთა წრიდან იყო. მისი გვარის წარმომადგენელებს, თბილისში ჩამოსული იტალიელი მისიონერების მეშვეობით, XVII საუკუნიდან უკვე კათოლიკობა ჰქონდათ მიღებული. დანიბეგაშვილის პაპა (რაფიელი) ქართლის მეფე თეიმურაზ II-ს ემსახურებოდა, მამა (იოსები) ერეკლე II-ის საიდუმლო დიპლომატიურ მისიას ასრულებდა ინდოეთში (მადრასში) მცხოვრებ სომეხ ვაჭარ შაამირიანთან. ერეკლე II-მ მას დიდი დამსახურებისათვის აზნაურის წოდება და სახელმწიფო ჯამაგირი უბოძა, რაც მემკვიდრეობით რაფიელზე გადავიდა (1799). რაფიელ დანიბეგაშვილს ჰქონდა მამული ლურჯ მონასტერთან, ვერეზე.
პირველად იგი 17–18 წლის ასაკში გაჰყვა მამას. მომავალმა მოგზაურმა შეისწავლა თურქული, სომხური და სხვა ენები. რაფიელ დანიბეგაშვილმა ხუთჯერ იმოგზაურა ინდოეთში: ორჯერ ერეკლე II-ის (1795-96, 1797-98), ერთხელ კი გიორგი XII-ის დავალებით (1798-1813), ხოლო ამის შემდეგ კიდევ ორჯერ იმოგზაურა ამ ქვეყანაში (1815-20, 1822-27). პირველი ორი მოგზაურობის დროს ის სპეციალურად იყო მივლინებული ინდოეთში ერეკლე II-ის მიერ მდიდარ სომეხ ვაჭრებთან მოსალაპარაკებლად, რომლებიც მხარს უჭერდნენ ერთიანი ქართულ-სომხური სახელმწიფოს შექმნის იდეას. იდეის თანახმად, სახელმწიფოს თავად ერეკლე II უნდა ჩასდგომოდა სათავეში. მესამე მოგზაურობისას ის 14 წელი ცხოვრობდა ინდოეთში, რამაც საშუალება მისცა დაკვირვებოდა ადგილობრივ მოსახლეობას, გაეცნო მათი საქმიანობა, ტრადიციები და ყოფა-ცხოვრების წესები. რაფიელმა მესამე მოგზაურობა დაწვრილებით აღწერა და რუსულად თარგმნა 1815 წელს. ჩანაწერები წიგნად გამოსცა მოსკოვში სათაურით „Путешествие в Индию грузинского дворянина Рафаила Данибегова“ (ქართული დედანი დაკარგულია). ნაშრომში მოცემულია ცნობები ინდოეთის ბუნების, მოსახლეობის ზნე-ჩვეულებების, ინდოელებისა და დიდი ბრიტანეთის ურთიერთობების შესახებ. მოგზაურობისას დანიბეგაშვილმა სამჯერ გადაკვეთა ჰიმალაისა და ყარაყორუმის ქედები, ტიბეტის ზეგანი, კაშგარის დაბლობი. რუსეთის მთავრობამ დამსახურებისათვის „გუბერნსკი სეკრეტარის“ ჩინი უბოძა.
რესურსები ინტერნეტში
კატეგორია:დაბადებული 1778 კატეგორია:თბილისში დაბადებულები კატეგორია:გარდაცვლილი 1830-იანები კატეგორია:ქართველი მოგზაურები კატეგორია:ქართველი მწერლები კატეგორია:ქართველი დიპლომატები
მილა იოვოვიჩი
მილა იოვოვიჩი (Милица Йовович; დ. 17 დეკემბერი, 1975) — ამერიკელი მსახიობი, მოდელი და მუსიკოსი. კარიერის განმავლობაში მონაწილეობა მიიღო არაერთ სამეცნიერო ფანტასტიკურ და მოქმედებითი ჟანრის ფილმში. კარიერა დაიწყო როგორც მოდელმა; პირველად გამოჩნდა ჟურნალ „ლეის“ გარეკანზე. 1988 წელს პირველად მიიღო პროფესიონალური სამსახიობო როლი სატელევიზიო ფილმში „ღამის გასეირნება კატმანდუში“; იმავე წელს ითამაშა ფილმში „ორი მთვარის შერწყმა“. რამდენიმე უმნიშვნელო სატელევიზიო გამოსვლის შემდეგ, 1989 წელს როლი მიიღო ფილმში „ცოლიანი, შვილებთან ერთად“. პოპულარობა მოუტანა ფილმმა „დაბრუნება ცისფერ ლაგუნაში“. 1992-1993 წლებში შესაბამისად ითამაშა ფილმებში „კაფსი“ და „კაიფში და არეულობაში“. შემდეგ, რამდენიმე ხნით ეკრანს ჩამოშორდა. 1997 წელს ბრიუს უილისთან ერთად ითამაშა ცნობილ ფილმში „მეხუთე ელემენტი“, ხოლო ორი წლის შემდეგ ფილმში „ჟანა დ`არკი“. აღსანიშნავია აგრეთვე ფილმების სერია „ბოროტების სავანე“.
ბიოგრაფია
მილა იოვოვიჩი დაიბადა 1975 წლის 17 დეკემბერს უკრაინის დედაქალაქ კიევში, მამამისის ბოგდან იოვოვიჩის, ეროვნებით სერბი პედიატრისა და დედამისის თეატრის მსახიობის ეროვნებით რუსის — გალინა ლოგინოვას ოჯახში. აღიზარდა რუსული მართლმადიდებლური ტრადიციებით. 1980 წელს, როდესაც მილა 5 წლისა იყო მისმა ოჯახმა პოლიტიკური მიზეზების გამო საბჭოთა კავშირი დატოვა და საცხოვრებლად ქალაქ ლონდონში გადავიდა. მოგვიანებით საცხოვრებლად აშშ-ში გადავიდნენ, ჯერ საკრამენტოში (კალიფორნიის შტატი), ხოლო შემდეგ ლოს-ანჯელესში.
1980-იან წლებში მილას მშობლები მოსამსახურედ მუშაობდნენ რეჟისორ ბრაიან დე პალმას სახლში. როდესაც მილა 15 წლისა იყო მამამისი არაკანონიერი სამედიცინო დაზღვევის გამო დააპატიმრეს და 1994 წელს 20 წლით თავისუფლების აღკვეთა მიუსაჯეს, თუმცა 1999 წელს ციხიდან გაათავისუფლეს. შტატებში დაბინავების შემდეგ მილა სწავლობდა სახელმწიფო სკოლაში და სულ რაღაც 3 თვეში ადვილად აითვისა ინგლისური ენა. სკოლაში სწავლების დროს თანაკლასელები მას აჯავრდებდნენ რამეთუ იგი იყო ემიგრანტი საბჭოთა კავშირიდან. 12 წლის ასაკში მილამ სკოლა მიატოვა რათა სამოდელო კაირიერით დაკავებულიყო. 1994 წელს მილა იოვოვიჩი გახდა აშშ-ის მოქალაქე.
9 წლის ასაკში სიარული დაიწყო სამოდელო სინჯებზე. იგი აღმოაჩინა ჯინ ლემიუელმა, როდესაც იგი იღებდა იოვოვიჩის სატესტო ფოტოსურათებს, რომელმაც მოგვიანებით აღნიშნული ფოტოსურათები ლოს-ანჯელესში უჩვენა ჰერბ რიტს. მომდევნო დღეს, რიტსმა დაჯავშნა იოვოვიჩის სურათები იტალიური ჟურნალის ლეის გარეკანისთვის. მოგვიანებით იოვოვიჩი გამოჩნდა ჟურნალ The Face-ის გარეკანზე, რომელმაც მისცა საშუალება იოვოვიჩს გაეფორმებინა კონტრაქტი Vogue და Cosmopolitan-ის ჟურნალებთან. მას შემდეგ იოვოვიჩმა დაამშვენა დაახლოებით ასამდე სხვადასხვა ჟურნალის გარეკანი.
1985 წელს ჩააბარა კალიფორნიის პროფესიონალ სამსახიობო სკოლაში. 1988 წელს პირველად შეასრულა როლი ფილმში „ღამის გასეირნება კატმანდუში“. იმავე წელს მცირე როლი მიიღო ფილმში „ორი მთვარის შერწყმა“. 1992 წელს კრისტიან სლეიტერთან ერთად ითამაშა ფილმში „კაფსი“. სხვა კინოროლებიდან აღსანიშნავია: „მეხუთე ელემენტი“, „ჟანა დ`არკი“, „მეოთხე სახეობა“, „სახეები ბრბოში“ და სხვ.
სამსახიობო და სამოდელო კარიერასთან ერთად, იოვოვიჩმა 1994 წელს გამოუშვა მუსიკალური ალბომი The Divine Comedy. იგი თავის ოფიციალურ საიტზე აგრძელებს სიმღერების დემო-ვერსიების გამოშვებას და ხელს უწყობს ფილმებისთვის დაწერილი საუნდტრეკების შექმნას. 2003 წელს კარმენ ჰოკთან ერთად შექმნა ტანსაცმლის ხაზი Jovovich-Hawk, რომელმაც 2008 წლამდე იარსება. მილა იოვოვიჩი არის საპროდიუსერო კომპანიის Creature Entertainment-ის მფლობელი.
სქოლიო
კატეგორია:ამერიკელი მსახიობები კატეგორია:ამერიკელი მოდელები კატეგორია:ამერიკელი მომღერლები კატეგორია:დაბადებული 1975 კატეგორია:დაბადებული 17 დეკემბერი კატეგორია:XX საუკუნის ამერიკელი ქალი მსახიობები
სალანდსე-ჰეველრიუგის ეროვნული პარკი
სალანდსე-ჰეველრიუგის ეროვნული პარკი (Nationaal Park Sallandse Heuvelrug) — ეროვნული პარკი ნიდერლანდებში, ოვერეისელის პროვინციაში. დაარსდა 2004 წელს. ფართობი 35 კმ². დიდი რაოდენობითაა შტოში. ბევრია ფრინველი, გვხვდება ხვლიკების რამდენიმე სახეობა. არის საფეხმავლო და საველოსიპედო ბილიკები. ყველაზე მაღალი წერტილის სიმაღლეა 75 მ.
რესურსები ინტერნეტში
კატეგორია:ნიდერლანდების ეროვნული პარკები
ოსტერსხელდეს ეროვნული პარკი
ოსტერსხელდეს ეროვნული პარკი (Nationaal Park Oosterschelde) — ეროვნული პარკი ნიდერლანდებში, ზელანდიის პროვინციაში. შეიქმნა 2002 წელს. ფართობი 370 კმ². ფართობით წარმოადგენს ნიდერლანდების უდიდეს ეროვნულ პარკს. მოიცავს მდინარე აღმოსავლეთი შელდის ნაწილს. სიახლოვეს რამდენიმე კუნძულია. სანაპიროს საერთო სიგრძე უდრის 125 კმ-ს.
რესურსები ინტერნეტში
კატეგორია:ნიდერლანდების ეროვნული პარკები
Oosterschelde
პატარა საიდუმლოებები
„პატარა საიდუმლოებები“ (Les petits mouchoirs) — 2010 წლის ფრანგული ფილმი. რეჟისორია გიიომ კანე. ფილმის ერთ-ერთ გიმირ, ლუდოვიკო, ავარიაში მოყვება და კომაში ჩარადება. ამის მიუხედავად, მისი მეგობრები მაინც გადაწყვეტენ, ერთად გაატარონ საზაფხულო შვებულება.
რესურსები ინტერნეტში
კატეგორია:ფრანგული ფილმები კატეგორია:ფრანგულენოვანი ფილმები კატეგორია:2010 წლის ფილმები
გიზბორნი
სქოლიო
კატეგორია:ახალი ზელანდიის ქალაქები
სხირმონიკოგის ეროვნული პარკი
სხირმონიკოგის ეროვნული პარკი (Nationaal Park Schiermonnikoog) — ეროვნული პარკი ნიდერლანდებში, ფრისლანდიის პროვინციაში. მდებარეობს კუნძულ სხირმონიკოგზე. შეიქმნა 1989 წელს. ფართობი 72 კმ². არის დიუნები. მრავალფეროვანია ფლორა და ფაუნა. გვხვდება ქაცვი, ცხრატყავა, შოროქანი და სხვ., აგრეთვე ხავსურები და სოკოები. ბევრია ფრინველი. დამსვენებელთა პოპულარულა ადგილია. განსაკუთრებით გამოირჩევა პლაჟები. კუნძული იზოლირებულია, რის გამოც ეროვნული პარკი კარგად არის დაცული.
რესურსები ინტერნეტში
კატეგორია:ნიდერლანდების ეროვნული პარკები
ვერიბენ-ვიდენის ეროვნული პარკი
ვერიბენ-ვიდენის ეროვნული პარკი (Nationaal Park Weerribben-Wieden) — ეროვნული პარკი ნიდერლანდებში, ოვერეისელის პროვინციაში. დაარსდა 1992 წელს. ფართობი 95 კმ². მნიშვნელოვნად გაფართოვდა 2009 წელს, როდესაც მის ტერიტორიას დაემატა ვიდენის ფართო წყალ-ჭაობური ტერიტორია. მეორე მსოფლიო ომის (1939-1945) დროს ამ ადგილებიდან მოიპოვებდნენ ტორფს. დიდი ნაწილი ჭაობებს უკავია.
რესურსები ინტერნეტში
კატეგორია:ნიდერლანდების ეროვნული პარკები
დრენტსხე-ა
დრენტსხე-ა (Nationaal beek- en esdorpenlandschap Drentsche Aa) — დაცული ლანდშაფტი (ეროვნული პარკი) ნიდერლანდებში, დრენთეს პროვინციაში. შეიქმნა 2002 წლის 4 დეკემბერს. ფართობი 100 კმ². მოიცავს კულტურულ ლანდშაფტსა და მდინარე დრენტდხე-ა-ს ხეობას.
რესურსები ინტერნეტში
კატეგორია:ნიდერლანდების ეროვნული პარკები
ველიუვეზომის ეროვნული პარკი
ველიუვეზომის ეროვნული პარკი (Nationaal Park Veluwezoom) — ეროვნული პარკი ნიდერლანდებში, გელდერლანდის პროვინციაში. შეიქმნა 1930 წელს. ფართობი 50 კმ². წარმოადგენს ნიდერლანდების უძველეს ეროვნულ პარკს. ნიდერლანდისთვის კარგად დამახასიათებელი რელიეფი ახასიათებს. ყველაზე მაღალი ადგილის სიმაღლე აღწევს 110 მ-ს. იმყოფება კერძო საკუთრებაში (ნატუურმონიუმენტენის ორგანიზაცია — ნიდერლანდების უდიდესი ბუნების დაცვის ორგანიზაცია). ძირითად ლანდშაფტს ქმნის ტყე და ვაკე ტერიტორიები.
სქოლიო
კატეგორია:ნიდერლანდების ეროვნული პარკები
პულკოვოს ობსერვატორია
thumb|ობსერვატორიის მთავარი შენობა პულკოვოს ობსერვატორია (Пулковская обсерватория, სრული სახელი — რუსეთის მეცნიერებათა აკადემიის მთავარი ასტრონომიური ობსერვატორია) — რუსეთის მეცნიერებათა აკადემიის მთავარი ობსერვატორია, მდებარეობს სანქტ-პეტერბურგიდან სამხრეთით 19 კილომეტრში, პულკოვოს მაღლობზე, ზღვის დონიდან 75 მეტრზე. დაარსდა 1839 წლის 7 (19) აგვისტოს.
ობსერვატორიის საქმიანობა მოიცავს თანამედროვე ასტრონომიის ფუნდამენტური კვლევების, თითქმის ყველა მიმართულებას: ცის მექანიკას, ვარსკვლავთა დინამიკას, ასტრომეტრიას (სამყაროს გეომეტრიული და კინემატიკური თვისებებზე დაკვირვება, შესწავლა), მზეზე დაკვირვება, მზესა და დედამიწას შორის კავშირი, ვარსკვლავთა ფიზიკა და ევოლუცია, სხვადასხვა დასაკვირვებელი მიმართულებები და სხვა. ობსერვატორიას აქვს ორი დასაკვირვებელი სადგური: კისლოვოდის სამთო ასტრონომიული სადგური და კამპო-იმპერატორეს სადგური.
1990 წლიდან პულკოვოს ობსერვატორია იუნესკოს მსოფლიო მემკვიდრეობის სიაშია (მიეკუთვნება სანქტ-პეტერბურგის ისტორიულ ცენტრსა და მასთან დაკავშირებულ ძეგლებს).
სქოლიო
კატეგორია:რუსეთის ობსერვატორიები კატეგორია:მსოფლიო მემკვიდრეობის ძეგლები რუსეთში
ზუგდიდის რაიონული სასამართლო
ზუგდიდის რაიონული სასამართლო — პირველი ინსტანციის სასამართლო საქართველოს საერთო სასამართლოების სისტემაში, რომელიც ზუგდიდის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.
სასამართლოს ისტორია
ზუგდიდში სასამართლოს ჩამოყალიბდა XX საუკუნის 20-იანი წლების დასაწყისში და მაშინ მას მაზრა სასამართლო ეწოდებოდა; შემდგომ პერიოდში ის ორ ნაწილად იყოფა - საქალაქო და რაიონულ სასამართლოებად. ორივე ინსტანციის სასამართლო ერთ შენობაში მდებარეობდა.
1968-1987 წლებში ზუგდიდის საქალაქო სასამართლოს თავმჯდომარე იყო კაპიტონ კვირკველია, მოსამართლე - ჯეირან მორგოშია.
1987-1991 წლებში ზუგდიდის საქალაქო სასამართლოს თავმჯდომარე იყო დაზმირ შეროზია, მოსამართლე - ჯეირან მორგოშია.
1987-1991 წლებში ზუგდიდის რაიონული სასამართლოს თავმჯდომარე იყო ნუგზარ არნანია, მოსამართლე - ნაზი არონია.
1991 წელს გაერთიანდა საქალაქო და რაიონული სასამართლოები და შეიქმნა ზუგდიდის სასამართლო.
1991-2000 წლებში ზუგდიდის სასამართლოს თავმჯდომარე იყო დაზმირ შეროზია, მოსამართლეები - ჯეირან მორგოშია, ნაზი არონია და ნუგზარ არნანია.
2000 წელს შეიქმნა ზუგდიდის რაიონული სასამართლო.
2000-2005 წლებში ზუგდიდის რაიონული სასამართლოს თავმჯდომარე იყო ნუგზარ სარია, მოსამართლეები - ჯეირან მორგოშია, დაზმირ შეროზია და ნონა თოლორაია.
2005 წლის თებერვლიდან 2006 წლის სექტემბრამდე ზუგდიდის რაიონული სასამართლოს თავმჯდომარე იყო ჯეირან მორგოშია.
2006 წლიდან დღემდე ზუგდიდის რაიონული სასამართლოს თავმჯდომარეა ნატრული აკობია, მოსამართლეები - ირაკლი აბშილავა, შოთა ბიჭია, ფატი ფურცხვანიძე, გვანცა ვარდანიძე და ეკატერინე ბებია.
შენობა
ზუგდიდის რაიონული სასამართლო მდებარეობს ქ. ზუგდიდში, რევაზ ლაღიძის №12-ში. ნაგებობა, რომელიც აშენდა 1988-1989 წლებში, თავდაპირველად ორსართულიანი იყო, ხოლო 2001 წელს დააშენეს მესამე სართული. 2007 წელს, სასამართლო რეფორმის ფარგლებში, განხორციელდა მისი რეკონსტრუქცია, რის შემდეგაც ზუგდიდის რაიონულმა სასამართლომ ფუნქციონირება გააგრძელა განახლებულ შენობაში. პირველ სართულზე განთავსებულია სასამართლოს მისაღები, სადაც მიმდინარეობს მოქალაქეთა მომსახურება (განცხადებების მიღება, წერილობითი პასუხების გაცემა, პროცესუალური კონსულტაცია და ა.შ.).
ზუგდიდის რაიონულ სასამართლოში განთავსებულია ხუთი თანამედროვე აპარატურით აღჭურვილი სხდომის დარბაზი, რომელთაგან ორი განკუთვნილია სისხლის სამართლის საქმეების, ხოლო სამი სამოქალაქო და ადმინისტრაციული საქმეების განსახილველად.
შენობის მესამე სართულზე განთავსებულია მოსამართლეების და სასამართლოს თანამშრომელთა სამუშაო ოთახები.
აღსანიშნავია სასამართლოს ეზო და ბაღი, სადაც დარგულია დეკორატიული მცენარეები და რომლის შექმნაშიც დიდი წვლილი მიუძღვის სასამართლოს თავმჯდომარე ნატრული აკობიას.
სტრუქტურა
ზუგდიდის რაიონულ სასამართლოში მართლმსაჯულებას აღასრულებს 6 მოსამართლე. სასამართლოში დასაქმებული არის 41 საჯარო მოსამსახურე.
სქოლიო
კატეგორია:საქართველოს რაიონული (საქალაქო) სასამართლოები
ნიდერლანდების ეროვნული პარკების სია
მინი|მარჯვნივ|350პქ|ნიდერლანდების ეროვნული პარკები
ნიდერლანდებში არის 20 ეროვნული პარკი. აქ არის წარმოდგენილი ნიდერლანდების ეროვნული პარკების სია. ნიდერლანდების პირველი ეროვნული პარკი დაარსდა 1930 წელს (ველიუვეზომის ეროვნული პარკი). ფართობით უდიდესია ოსტერსხელდეს ეროვნული პარკი (370 კმ²).
ჟანგი და ძვალი
ჟანგი და ძვალი (De rouille et d'os) — რეჟისორ ჟაკ ოდიარის 2012 წლის ფილმი. ფილმის მთავარი გმირები არიან 25 წლის უმუშევარი ალი, რომელსაც მცირეწლოვან შვილი ჰყავს და ვეშაპების მომთვინიერებელი, მომხიბვლელი სტეფანი, რომელსაც უბერდური შემთხვევის გამო ორივე ფეხის ამპუტაციას დაუკეთებენ. მარიონ კოტიარი ფილმში შესრულების როლისთვის რამდენიმე ჯილდოზე იყო წარდგენილი.
სქოლიო
კატეგორია:ფრანგული ფილმები კატეგორია:ფრანგულენოვანი ფილმები კატეგორია:2012 წლის ფილმები კატეგორია:დრამატული ფილმები კატეგორია:რომანტიკული ფილმები კატეგორია:წიგნებზე დაფუძნებული ფილმები
თვითმკვლელი ქალწულები (ფილმი)
თვითმკვლელი ქალწულები (The Virgin Suicides) — რეჟისორ სოფია კოპოლას პირველი ფილმი. დაფუძნებულია ჯეფრი იუჯინიდისის ამავე სახელწოდების რომანზე.
სიუჟეტი
ფილმი გადმოსცემს 1970-იან წლებში დეტროიტის გარეუბანში, გროს-პოინტში მცხოვრები ოჯახის ისტორიას. ლისბონები სამაგალითო კათოლიკეები არიან. მშობლების გადამეტებულ ღვთისმოსაობას ვერ ეგუება მათი 5 ქალიშვილი. უმცროსი ქალიშვილი თავის მოკვლას ცდის, მშობლების სიმკაცრე რაღაც საოცარ ზღვარს აღწევს და შვილებს სახლში გამოკეტავენ. ქალიშვილები თვითმკვლელობით ასრულებენ სიცოცხლეს.
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:1999 წლის ფილმები კატეგორია:დრამატული ფილმები კატეგორია:სოფია კოპოლას ფილმები კატეგორია:რომანებზე დაფუძნებული ფილმები კატეგორია:ფილმები სუიციდის შესახებ კატეგორია:ფილმები ქალების შესახებ